**Hajdúszoboszló Város Önkormányzata Képviselő-testületének**

**12/2021. (III.25.) önkormányzati rendelete**

**a közterületi járdafelújítás támogatásáról**

Hajdúszoboszló Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, és a közúti közlekedésről szóló 1988. évi I. törvény 34. § (1) bekezdésében meghatározott feladatkörében eljárva, a 18/2019. (XI. 07.) önkormányzati rendelete által előírt Hajdúszoboszló Város Képviselő-testületének Városfejlesztési és Műszaki Bizottságának, Pénzügyi és Gazdasági Bizottságnak, valamint Jogi, Igazgatási és Ügyrendi Bizottságának véleményének kikérésével a közterületi járdaburkolatok felújításának pénzügyi támogatásáról következőket rendeli el:

**A rendelet hatálya**

**1. §**

A rendelet tárgyi hatálya kiterjed a Hajdúszoboszló város közigazgatási területén lévő, az ingatlan-nyilvántartásban önkormányzati tulajdonként nyilvántartott, helyi közutak, közterületek területén lévő járdákra és gyalogutakra.

**2. §**

A rendelet személyi hatálya kiterjed minden olyan természetes személyre (a továbbiakban: kivitelező), aki az 1. §-ban meghatározott területeken a meglévő járdaburkolat felújítását, vagy új járda építését el kívánja végezni.

**A támogatás célja**

**3. §**

(1) Az 1. §-ban meghatározott területeken a járdaburkolatok felújításának pénzügyi támogatása, amely városképi jelentőségű, és/vagy közlekedésbiztonsági célú felújításra vehető igénybe, illetve új járdaburkolat építésére.

(2) Egy ingatlan előtti járdaburkolat felújításához a tárgyévben csak egy igény nyújtható be.

(3) Nem támogatható a járdafelújítás, ha arra a közút kezelője által helyreállítási kötelezettség került előírásra, illetve arra az ingatlan tulajdonosának vagy harmadik személynek helyreállítási kötelezettsége áll fenn.

(4) A támogatás új járdaburkolat építésére is igénybe vehető, amennyiben annak megépítése indokolt. Ebben az esetben az új járdaszaknak folytonosságot kell képeznie meglévő járdaszakasszal, legalább egy irányban.

**A támogatás pénzügyi forrása**

**4. §**

(1) A Képviselő-testület éves költségvetésében keretösszeget különít el a járdaburkolatok felújításának pénzügyi támogatására.

(2) A járdaburkolatok felújítására nyújtott támogatás vissza nem térítendő támogatás.

(3) Az adott évben a járda felújítási támogatás igénylése, az adott évi költségvetés elfogadását követően kerülhet sor.

(4) A támogatásra elkülönített keretösszeg felosztására a benyújtott igények elbírálása után kerül sor. A rendelkezésre álló keretösszeg bruttó 6 millió forint.

**Járda felújítási támogatás igénylése**

**Az igények benyújtásának feltételei, támogatható felújítási munkálatok**

**5. §**

(1) A támogatási igényt nyújthat be a 2.§-ban meghatározott személy, ha az 1.§-ban meghatározott területen a meglévő járdaburkolat felújítását el kívánja végezni, végeztetni.

(2) Az az igénylés támogatható:

a) ha tervezett felújítási munkákra az igénylő rendelkezik érvényes közútkezelői hozzájárulással a járdafelújítás elvégzésére.

b) ha az igénylőnek semmiféle köztartozása, és tartozása nincs az önkormányzat felé.

(3) Amennyiben a támogatott a támogatási szerződést saját hibájából nem az abban foglaltak szerint teljesítette, öt éven belül újabb igényt nem nyújthat be.

**6. §**

(1) Az igényelt támogatás kizárólag az igénybejelentésben feltüntetett ingatlan előtti, 1. §-ban meghatározott területen lévő járdaburkolat, városképi jelentőségű, és/vagy közlekedésbiztonsági célú, közútkezelői hozzájárulással jóváhagyott felújítási munkálataihoz vehető igénybe.

**Az igényelhető támogatás**

**7. §**

(1) Az igénylő egy ingatlan előtti járdaburkolat felújításhoz, építéséhez maximum 20 méter hosszúságban, és maximum 3000,- Ft/m2 támogatást igényelhet.

(2) A támogatás az 5. § meghatározott munkák esetén kivitelezés közvetlen anyag és munkadíj költségeire használható fel.

(3) A benyújtott igények a beérkezés sorrendjében kerülnek elbírálásra, aktuális évben Hajdúszoboszló Város Önkormányzata költségvetésében erre a célra rendelkezésre álló forrás erejéig.

**A kivitelezés**

**8. §**

(1) A támogatással érintett kivitelezési munkálatok a támogatói döntés után kezdődhetnek meg.

(2) A támogatott igénylőnek a felújítási munka megkezdését írásban be kell jelentenie a Hajdúszoboszlói Polgármesteri Hivatalnak a kivitelezés megkezdése előtt legalább 5 munkanappal.

**9. §**

(1) A szakmai és pénzügyi elszámolással összefüggő dokumentációk a Hajdúszoboszlói Polgármesteri Hivatalhoz nyújtandók be. A szakmai és pénzügyi dokumentáció értékelését az Hajdúszoboszló Város Önkormányzata által megbízott műszaki ellenőr végzi el, annak elfogadásáról a Polgármester dönt.

(2) A Hajdúszoboszlói Polgármesteri Hivatal ellenőrzésre jogosult szervezete a támogatás felhasználásával kapcsolatos valamennyi iratba (dokumentáció, nyilvántartás, számla, pénztárbizonylat, stb.) betekinthet és a felújítás helyszínén ellenőrzést, szemrevételezést folytathat.

**10. §**

(1) A felújítási, építési munkák befejezésének határideje a támogatási szerződés megkötésétől számított 12 hónapnál hosszabb nem lehet.

(2) A nyertes pályázónak a felújítási munka befejezését írásban be kell jelentenie a Hajdúszoboszlói Polgármesteri Hivatalnak a munka befejezését követő 5 munkanapon belül.

(3) A felújítási munkák befejezését követő legkésőbb 30 napon belül támogatottnak le kell folytatnia a műszaki átadás-átvételi eljárást, a pénzügyi elszámolás és szakmai beszámoló dokumentumait pedig be kell nyújtania az eljárás lezárását követő 10 napon belül a Hajdúszoboszlói Polgármesteri Hivatal részére.

**Pénzügyi rendelkezések**

**11. §**

(1) A szakmai beszámoló és a pénzügyi elszámolás benyújtását követő 30 napon belül kerül sor az elszámolások ellenőrzésére, elfogadására.

(2) Csak a pénzügyileg teljesített közvetlen anyag és munkadíj költségeket lehet elszámolni a támogatás terhére.

(3) A támogatást – az elszámolások ellenőrzését és elfogadását követően – a Hajdúszoboszlói Polgármesteri Hivatal, Pénzügyi és Gazdasági Iroda utalja át a támogatási szerződésben foglaltak szerint.

**12. §**

(1) Amennyiben támogatott az elszámolási és beszámolási kötelezettségét határidőre nem, vagy nem a támogatási szerződésben foglaltaknak megfelelően teljesíti, a részére megítélt támogatás nem kerül átutalásra.

(2) A támogatás összegének részben jogszerű (igényelt célnak részben megfelelő) felhasználása esetén az igényelt céltól eltérő módon felhasznált összeg az igénylő részére nem kerül átutalásra.

(3) Amennyiben az igénylő – neki fel nem róható okból – nem tudja teljesíteni a támogatási szerződésben vállalt kötelezettségeit akkor a támogatási szerződés szerinti befejezési határidő lejárta előtt írásbeli kérelmet nyújthat be a támogatási szerződés teljesítési határidejének módosítására. A támogatási szerződés módosítására egyszer van lehetőség.

**Záró rendelkezések**

**13. §**

Jelen rendelet hatálybalépése a kihirdetése napján történik.

 ***Czeglédi Gyula Dr. Korpos Szabolcs***

 ***polgármester jegyző***

***1. melléklet a 12/2021. (III.25.) önkormányzati rendelethez***

**Hajdúszoboszlói Polgármesteri Hivatal**

Hajdúszoboszló

Hősök tere 1.

4200

Tárgy: Közterületi járda-felújítási támogatási igény bejelentés

**Tisztelt Címzett!**

Hivatkozva a közterületi járdafelújítás támogatásáról szóló 12/2021. (III.25) önkormányzati rendelet 4. § foglaltak alapján járda-felújítási támogatást igényelek:

**Az igénylő neve:**

**címe:**

**telefonszáma:**

**e-mail címe:**

**A felújítandó közterületi járda**

**helye (utca, házszám, hrsz.):**

**hosszúsága (m) (max. 20,0 m):**

**szélessége (m):**

Érvényes közútkezelői hozzájárulás száma:……………………………..

***(A közútkezelői hozzájárulás másolata csatolandó!)***

Kijelentem, hogy köztartozásom, és Hajdúszoboszló Város Önkormányzata felé tartozásom nincs. ***(Adóigazolások csatolandók!)***

Tudomásul veszem, hogy a támogatással érintett kivitelezési munkálatok a támogatói döntés után kezdődhetnek meg.

Hajdúszoboszló, 20…..(év)……(hónap) …...(nap)

Tisztelettel:

|  |  |
| --- | --- |
|  | …………………………………………aláírás |

***2. melléklet a 12/2021. (III.25.)*** ***önkormányzati rendelethez***

**A támogatás pénzügyi és szakmai elszámolásának tartalmi kellékei**

**Az igénylő neve:**

**címe:**

**telefonszáma:**

**e-mail címe:**

**A támogatott járdafelújítás megnevezése:**

1. **Pénzügyi elszámolás az alábbiak szerint:**

|  |  |  |  |  |  |  |
| --- | --- | --- | --- | --- | --- | --- |
| **sorszám\*** | **számla teljesítésének ideje** | **számla száma** | **számla tartalma szövegesen** | **pályázaton elnyert pénzből felhasznált összeg (Ft)** | **önrész összege (Ft)** | **számla végösszege (Ft)** |
| **1.** |   |   |   |   |   |   |
| **2.** |   |   |   |   |   |   |
| **3.** |   |   |   |   |   |   |
| **4.** |   |   |   |   |   |   |
| **5.** |   |   |   |   |   |   |
| **6.** |   |   |   |   |   |   |
| **7.** |   |   |   |   |   |   |
| **8.** |   |   |   |   |   |   |
| **9.** |   |   |   |   |   |   |
| **10.** |   |   |   |   |   |   |
| **ÖSSZESEN** |   |   |   |

(a sorok bővíthetőek)

\*: A sorszámot a számlákon is fel kell tüntetni!

**2. Az elszámolás hitelesítése**

Büntetőjogi felelősségem teljes tudatában kijelentem, hogy a támogatás felhasználása a támogatott cél megvalósítása érdekében, a támogatási szerződésben foglaltaknak megfelelően történt, továbbá igazolom, hogy a megküldött bizonylatok valódiak, hitelesek, másolatuk az eredetivel megegyezik, és a pénzügyi-szakmai elszámoláshoz csatolt számlákat más pályázatok elszámolásához nem használtam, és nem használom fel.

Kelt:

**Igénylő aláírása**

**Tudnivalók a támogatás elszámolásáról szóló pénzügyi elszámolás** (továbbiakban: pénzügyi elszámolás) **elkészítéséhez:**

* A pénzügyi elszámolás az előírt formában, **minden adat feltüntetésével** fogadható el.
* Az elszámolás, illetve az esetleges hiánypótlás **határidejét** be kell tartani!
* Amennyiben a szervezet **ÁFA levonási joggal rendelkezik, a számlák nettó értéke számolható el a támogatás terhére.**
* A pénzügyi elszámolás készítésekor a támogatási szerződés szerinti **támogatás teljes összegével** el kell számolni.

Minden beküldött számlát szerepeltetni és sorszámozni (ennek alapján sorba tenni!) kell a **2. pont szerinti táblázatban.**

* **Támogatást csak a támogatási szerződésben megjelölt célokra lehet felhasználni. A számla (kiadás) teljesítésének és a kifizetés időpontjának a támogatási szerződésben megjelölt, támogatási időszakon belül kell lennie.**
* Az elszámoláshoz benyújtott, **záradékolt számlák**
* **A bizonylatok záradékolása**: Az eredeti számlára, bizonylatra rá kell írni, hogy *„Hajdúszoboszló Város Önkormányzata által nyújtott 202…... évi járda-felújítási támogatás terhére……………….Ft elszámolva”.*
* **A bizonylatok hitelesítése:** a számlát, bizonylatot, kivitelezői szerződést fénymásolni, majd „az *eredetivel mindenben megegyező”* fordulattal hitelesíteni (dátum, pecsét, aláírás) kell.
* A hitelesítést és a záradékolást is a bizonylaton és nem mellette kell feltüntetni!
* A bizonylatok **minden oldalát fontos** lemásolni, ügyelve arra, hogy semmilyen adat ne maradjon le róla. Az elszámolás során hiányosan kitöltött, olvashatatlan, nem eredeti aláírással vagy nem szabályos aláírással benyújtott számviteli bizonylat másolat nem fogadható el.
* Minden egyes bizonylatot külön kell hitelesíteni, akkor is, ha egy oldalra több fénymásolt

 bizonylat kerül.

* A kiadásokhoz mellékelni kell a vonatkozó kivitelezői szerződés, megrendelés hitelesített

 másolatát.

Ha az ellenőrzés úgy ítéli meg, akkor a jelen tájékoztatóban leírt ellenőrzésen túl az eredeti bizonylatot és annak eredeti könyvelésben való szerepeltetését, valamint a fizikai teljesítést akár a **helyszínen** is megtekintheti.

***3. melléklet a 12/2021. (III.25.) önkormányzati rendelethez***

**Hajdúszoboszlói Polgármesteri Hivatal**

4200 Hajdúszoboszló

Hősök tere 1.

Tárgy: Bejelentés kivitelezési munkálatok megkezdéséről/befejezéséről (aláhúzandó)

**Tisztelt Címzett!**

Hivatkozva a HSZ/……../20... számú támogatási szerződés \_\_ pontjában foglalt bejelentési kötelezettségre, tájékoztatjuk Önöket, hogy a Hajdúszoboszló, …………………………………. (közterület neve) …………………… (közterület típusa) …………………………. (házszám) …………………….. (helyrajzi szám) előtti közterületen a járdafelújítás munkálatai 20.…. ………… hó ……… napján kezdődnek meg/befejeződtek be (aláhúzandó).

Érvényes közútkezelői hozzájárulás száma:……………………………

Kérem a bejelentés tudomásul vételét.

Bejelentő adatai

Bejelentő neve: ……………………………………………

Bejelentő telefonszáma: ……………………………………………

Bejelentő e-mail címe: ……………………………………………

Budapest, 20…..(év)……(hónap) …...(nap)

Tisztelettel:

|  |  |
| --- | --- |
|  | …………………………………………aláírás |